A Bizottság irányelve
(1994. december 16.)
a Tanács 78/318/EGK, a gépjárművek ablaktörlő és ablakmosó rendszereire vonatkozó tagállami jogszabályok közelítéséről szóló irányelvnek a műszaki fejlődéshez történő hozzáigazításáról
(94/68/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb 93/81/EGK bizottsági irányelvvel módosított [1], a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 13. cikke (2) bekezdésére,
tekintettel a gépjárművek ablaktörlő és ablakmosó rendszereire vonatkozó tagállami jogszabályok közelítéséről szóló, 1977. december 21-i 78/318/EGK tanácsi irányelvre [3] és különösen annak 5. cikkére,
mivel a 78/318/EGK irányelv egyike a 70/156/EGK irányelvvel bevezetett egyedi EGK-típus-jóváhagyási eljárásoknak, ezért a 70/156/EGK irányelvben megállapított, a járművek berendezéseire, elemeire és önálló műszaki egységeire vonatkozó rendelkezéseket a jelenlegi irányelv is alkalmazza;
mivel különösen a 70/156/EGK irányelv 3. cikk (4) bekezdésében és a 4. cikk (3) bekezdésében megállapították, hogy minden külön irányelvhez egy adatközlő lapot kell mellékelni az I. mellékletben felsorolt, vonatkozó adatokkal, valamint egy, az említett irányelv VI. melléklete szerinti típusbizonyítványt, hogy a típusengedélyezési eljárás elektronikus úton kivitelezhető legyen,
mivel a legutóbb a 90/630/EGK irányelvvel módosított [4] a, gépjárművek vezetőinek látóterére vonatkozó tagállami jogszabályok közelítéséről szóló, 1977. szeptember 27-i 77/649/EGK tanácsi irányelvben [5] az egyes járműjellemzők meghatározására alkalmazandó eljárást határozzák meg;
mivel a technikai haladás fényében lehetséges a 78/318/EGK irányelv műszaki fejlődéshez történő hozzáigazítása úgy, hogy a vizsgálati előírások és eljárások ezekre a rendszerekre vonatkozó tényleges működési feltételeknek jobban megfeleljenek;
mivel az irányelv rendelkezései megfelelnek a 70/156/EGK irányelvnek a műszaki fejlődéshez való hozzáigazításával foglalkozó bizottság véleményének,
ELFOGADTA EZT AZ IRÁNYELVET:
1. cikk
A 78/318/EGK irányelv a következőképpen módosul:
1. Az 1. cikkben a "70/156/EGK irányelv I. mellékletének fogalommeghatározása szerint" szövegrész helyébe a "70/156/EGK irányelv II. A mellékletének fogalommeghatározása szerint" szövegrész lép.
2. A 2. cikk a következőképpen módosul:
a) az első francia bekezdésnél az "I - V. melléklet" helyébe az "a vonatkozó mellékletek" szövegrész lép;
b) a második és harmadik francia bekezdésnél a "70/156/EGK irányelv 9a. cikke értelmében" szövegrész helyébe a "70/156/EGK irányelv 2. cikke értelmében" szövegrész lép;
3. A 3. cikk a következőképpen módosul:
a) az 1. bekezdés helyébe a következő lép:
i. az első francia bekezdésnél az "I - V. melléklet" szavak helyébe a "vonatkozó mellékletek" szövegrész lép;
ii. a második francia bekezdésnél a "70/156/EGK irányelv 9a. cikke értelmében" szövegrész helyébe a "70/156/EGK irányelv 2. cikke értelmében" szövegrész lép;
b) a 2. bekezdésben a "70/156/EGK irányelv 9a. cikke értelmében" szövegrész helyébe a "70/156/EGK irányelv 2. cikke értelmében" szövegrész lép.
4. A 4. cikkben a "2.2." szám "2.1." -re változik.
5. Az 5. cikkben az "I - VII. melléklet" szavak helyébe a "mellékletek" szó lép.
6. A mellékletek jegyzéke és az I., II., VI. és VII. melléklet az irányelv mellékleteinek megfelelően változik.
2. cikk
(1) 1995. július 1-jétől a tagállamok a szélvédőtörlőre és szélvédőmosóra való hivatkozással:
- nem tagadhatják meg sem az EGK-típusjóváhagyás, sem a nemzeti típusjóváhagyás megadását egy gépjárműtípusra vagy szélvédőtörlő és szélvédőmosó rendszerre vonatkozóan; vagy
- nem tilthatják meg a járművek nyilvántartásba vételét, értékesítését vagy forgalomba helyezését, és a szélvédőtörlők és szélvédőmosók eladását vagy üzembe helyezésé,
amennyiben a szélvédőtörlő és szélvédőmosó rendszer megfelel az ezen irányelvvel módosított 78/318/EGK irányelv előírásainak.
(2) 1996. január 1-jétől a tagállamok a szélvédőtörlő és szélvédőmosó rendszerekre vonatkozó okokból egy járműtípusra, valamint egy szélvédőtörlő és szélvédőmosó berendezésre:
- nem adhatnak ki EGK-típusjóváhagyást, és
- megtagadhatják a nemzeti típusjóváhagyást
amennyiben azok a 78/318/EGK irányelv előírásainak nem felelnek meg.
(3) A (2) bekezdés sérelme nélkül a tagállamok továbbra is kiadják az EGK-típusjóváhagyást a szélvédőmosó rendszerek alkatrészeire a 78/318/EGK irányelv eredeti megfogalmazása szerint, és engedélyezik a szélvédőmosó rendszerek értékesítését és üzembe helyezését, amennyiben:
- a már forgalomban lévő járművekbe történő beszerelésre szolgálnak és
- a járművek első forgalomba helyezésének időpontjában hatályban lévő, említett irányelv előírásainak megfelelnek.
3. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1995. július 1-je előtt megfeleljenek és erről haladéktalanul tájékoztatják a Bizottságot.
Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.
4. cikk
Ez az irányelv az Európai Közösségek Hivatalos Lapjában való kihirdetésének huszadik napján lép hatályba.
Kelt Brüsszelben, 1994. december 16-án.